Document ID: 32008D0053

KOMISSION PÄÄTÖS,
tehty 20 päivänä joulukuuta 2007,
Euroopan maatalouden ohjaus- ja tukirahaston (EMOTR) tukiosastosta rahoitettuja varainhoitovuoden 2005 menoja koskevien, Saksan, Italian, Luxemburgin ja Portugalin eräiden maksajavirastojen tilien tarkastamisesta ja hyväksymisestä
(tiedoksiannettu numerolla K(2007) 6531)
(Ainoastaan italian-, portugalin-, ranskan- ja saksankieliset tekstit ovat todistusvoimaisia)
(2008/53/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 (1) ja erityisesti sen 7 artiklan 3 kohdan,
on kuullut rahastokomiteaa,
sekä katsoo seuraavaa:
(1)
Komission päätöksillä 2006/322/EY (2) ja 2007/326/EY (3) hyväksytään varainhoitovuoden 2005 osalta kaikkien maksajavirastojen menot, lukuun ottamatta Saksan maksajavirastoa ”Bayern-Umwelt”, Italian maksajavirastoa ”AGEA”, Luxemburgin maksajavirastoa ”Ministère de l'Agriculture” ja Portugalin maksajavirastoa ”IFADAP”.
(2)
Uusien tietojen ja lisätarkastusten perusteella komissio voi nyt tehdä päätöksen Saksan maksajaviraston ”Bayern-Umweltin”, Italian maksajaviraston ”AGEA:n”, Luxemburgin maksajaviraston ”Ministère de l'Agriculturen” ja Portugalin maksajaviraston ”IFADAP:n” toimittamien tilien täydellisyydestä, tarkkuudesta ja todenperäisyydestä.
(3)
Komission on kyseisten maksajavirastojen tilejä tarkastaessaan ja hyväksyessään otettava huomioon kyseisiltä jäsenvaltioilta jo päätöksen 2006/322/EY perusteella pidätetyt määrät.
(4)
Asetuksen (EY) N:o 1258/1999 7 artiklan 3 kohdan toisen alakohdan mukaisesti tämä päätös ei rajoita komission mahdollisuutta tehdä myöhemmin päätöksiä, joilla jätetään yhteisörahoituksen ulkopuolelle menot, joita ei ole toteutettu yhteisön sääntöjen mukaisesti,
ON TEHNYT TÄMÄN PÄÄTÖKSEN:
1 artikla
Hyväksytään Saksan maksajaviraston ”Bayern-Umweltin”, Italian maksajaviraston ”AGEA:n”, Luxemburgin maksajaviraston ”Ministère de l'Agriculturen” ja Portugalin maksajaviraston ”IFADAP:n” Euroopan maatalouden ohjaus- ja tukirahaston (EMOTR) tukiosastosta varainhoitovuoden 2005 osalta rahoitettavia menoja koskevat tarkastetut tilit.
Asianomaisilta jäsenvaltioilta tämän päätöksen nojalla perittävät tai niille maksettavat määrät vahvistetaan liitteessä.
2 artikla
Tämä päätös on osoitettu Saksan liittotasavallalle, Italian tasavallalle, Luxemburgin suurherttuakunnalle ja Portugalin tasavallalle.
Tehty Brysselissä 20 päivänä joulukuuta 2007.

Labels: 18
15
4